Obra-kontratuen administrazio-klausula partikularren agiria

Prozedura irekia

- b) Emandako datuak benetakoak direla eta kontratistak enplegatzaile gisa bere gain hartutako lan arloko betebeharrak bete dituela egiaztatzeko, zuzendaritza teknikoak eskatzen dituen dokumentuak: posta elektroniko bidez aurkeztuko dira, eskaneatutako kopiekin, hamar (10) egun balioduneko epean, errekerimendua jasotzen den egunetik aurrera zenbatuta.

###### 31.2.3.- Kontratua betearazi bitartean, langile bakoitzaren lanbide-kategoriaren arabera dagokion hitzarmen kolektiboan jasotako soldata ordaintzea, eta inola ere ez ordaintzea soldata hori baino gutxiago. 31.2.4.- Gardentasun instituzionalez lantzea kontratua betearaztetik eratorritako datu guztiak.

##### 31.3.- Azpikontratistei eta hornitzaileei ordaintzen zaiela egiaztatzea.

###### 31.3.1.- Zuzendaritza teknikoari igortzea, hala eskatzen duenean, kontratuan parte hartzen duten azpikontratisten edo hornitzaileen zerrenda xehatua, haien parte-hartzea perfekzionatzen denean, bai eta horietako bakoitzaren azpikontratazioaren edo horniduraren baldintzak ere, ordainketa-epearekin zuzeneko lotura baldin badute. 31.3.2.- Zuzendaritza teknikoari igortzea, hala eskatzen duenean, aurreko puntuan azaldu diren azpikontratistei edo hornitzaileei ordaindu izanaren frogagiriak, behin prestazioa amaituta, SPKLren 216. artikuluan eta abenduaren 29ko 3/2004 Legean, Merkataritza- eragiketetan berankortasunaren aurka borrokatzeko neurriak ezartzen dituen horretan ezarritako legezko ordainketa-epeen barruan.

##### 31.4.- Datuen babesari dagokionez.

Kontratua gauzatzeak kontratistari datuak lagatzea dakarrenean, kontratistak Europar Batasuneko eta Espainiako estatuko datuen babesari buruzko araudia bete beharko du.

- 31.5.- Ingurumen arlokoak:

Esleipendunak une oro errespetatu beharko du arau-maila guztietan (Europar Batasunekoa, Estatukoa, Autonomia Erkidegokoa eta tokikoa) aplikatu beharreko legeria, bai lanen hasieran indarrean dagoena, bai kontratua indarrean dagoen bitartean aldarrikatu daitekeena eta aplikagarria dena. Beraz, kontratuan aurreikusitako lanetan eragina izan dezaketen ingurumen- betekizunak ezagutu beharko ditu. Horrekin batera, baliabideen erabilera eraginkorragoa egingo du, ahalik eta ingurumen-inpaktu txikiena eragiteko.

#### 32.- KONFIDENTZIALTASUNA ETA DATU PERTSONALEN TRATAMENDUA

##### 32.1- Konfidentzialtasuna.

Kontratua betetzearen ondorioz kontratistak, kontratua betearazteari kontratistak atxikitako pertsonek eta, hala badagokio, azpikontratistek eskuratuko duten informazio guztia konfidentziala izango da, eta sekretu profesionalaren pean egongo da, aplika dakiokeen araudiaren arabera. Hori dela eta, ondo gorde beharko dira eta sekretupean zaindu, eta inola ere ez jakinarazi, ez zatika ez guztiz, kontratuaren parte ez diren pertsona fisiko edo juridikoei, kontratazio-organoak berariaz eta aldez aurretik baimenik eman ez badu. Aipatutako pertsona fisiko edo juridikoren batek konfidentzialtasun-eginbehar hori eta, hala badagokio, sekretu profesionalaren eginbeharra urratuz gero, aplika dakiokeen araudiaren arabera, dagozkion erantzukizunak eta kalte-galeren ordainketa eskatuko zaizkio. Kontratu- harremana eten ondoren ere bete beharko dira eginbehar horiek. Nolanahi ere, datu pertsonalen tratamendua eskatzen ez duten lanak egitean, debekatuta egongo da datu horietarako irispidea izatea, eta sekretupean gorde beharko dira jakin ahal diren datuak.

##### 32.2.- Datu pertsonalen tratamendua.

Datu pertsonalen tratamendutzat ulertzen da datu pertsonalen gainean edo datu pertsonalen multzoen gainean egiten den edozein eragiketa eta eragiketa-multzo, prozedura automatizatuak erabilita zein erabili gabe, hala nola: datu-bilketa, erregistratzea, antolatzea, egituratzea, kontserbatzea, egokitzea edo aldatzea, ateratzea, kontsultatzea, erabiltzea, transmisioz lagatzea, hedatzea edo irispidean jartzeko beste edozein forma, datuak erkatzea edo interkonektatzea, mugatzea, ezabatzea edo suntsitzea.

45

Esp. zk.: